ผู้ประกอบการชาวเชียงใหม่มอบ ‘อากาศเสีย’ เป็นที่ระลึกให้นักท่องเที่ยวแทนคำขอโทษ
เพื่อเป็นการขอโทษนักท่องเที่ยวที่เดินทางมาเชียงใหม่ในช่วงที่ผ่านมา และได้รับผลกระทบจากสภาพอากาศที่เป็นพิษ เหล่าผู้ประกอบการจึงสร้างแคมเปญ #PollutionSouvenir ด้วยการมอบของที่ระลึกเป็นกระป๋องอัดอากาศเสียในวันนั้นๆ เพื่อรณรงค์ให้ทุกฝ่ายช่วยกันแก้ไขปัญหาฝุ่นควัน PM 2.5 ที่กำลังกลายเป็นปัญหาใหญ่ในภาคเหนืออยู่ขณะนี้ หลัง Gallery Seespace ชุมชนบ้าน ข้างวัด ร้าน My BEER Friend และโฮสเทล Thunder Bird Hostel บิดไอเดียที่เห็นต่างประเทศจำหน่ายกระป๋องอากาศบริสุทธิ์ เพื่อให้นักท่องเที่ยวซื้อเก็บไปเป็นที่ระลึกกลับบ้าน แต่แทนที่ด้วยมลพิษ PM2.5 ในเชียงใหม่ พร้อมข้อความแสดงคำขอโทษ และหวังว่าพวกเขาจะกลับมาใหม่เพื่อพบกับอากาศที่ดีกว่านี้ ก่อนแจกจ่ายให้นักท่องเที่ยวพร้อมหน้ากากป้องกันฝุ่นควัน ที่ต้องทำขนาดนี้เพราะต้องการเตือนใจให้ทุกฝ่ายระลึกถึงวันที่อากาศไม่ดี แม้เราจะผ่านพ้นมลพิษในปีนี้ไปได้ แต่เหตุการณ์นี้ก็ไม่ควรเกิดขึ้นซ้ำๆ ในปีถัดไป ดังนั้นทุกภาคส่วนจึงควรร่วมมือกันลดมลภาวะทางอากาศ ทั้งจากการเผาป่า หรือควันดำจากรถยนต์ เพื่อให้ปี 2019 เป็นเพียงปีเดียวที่จังหวัดเชียงใหม่ติดทำเนียบจังหวัด ที่มีมลพิษทางอากาศสูงจนน่ากลัว พิสูจน์อักษร: 
Gallery Seespace ชุมชนบ้าน ข้างวัด ร้าน My BEER Friend และโฮสเทล Thunder Bird Hostel บิดไอเดียที่เห็นต่างประเทศจำหน่ายกระป๋องอากาศบริสุทธิ์ เพื่อให้นักท่องเที่ยวซื้อเก็บไปเป็นที่ระลึกกลับบ้าน แต่แทนที่ด้วยมลพิษ PM2.5 ในเชียงใหม่ พร้อมข้อความแสดงคำขอโทษ และหวังว่าพวกเขาจะกลับมาใหม่เพื่อพบกับอากาศที่ดีกว่านี้ ก่อนแจกจ่ายให้นักท่องเที่ยวพร้อมหน้ากากป้องกันฝุ่นควัน